Izziņa par atzinumos sniegtajiem iebildumiem

**par Ministru kabineta rīkojuma projektu „Par valstij dividendēs izmaksājamo valsts sabiedrības ar ierobežotu atbildību**

**„Mihaila Čehova Rīgas Krievu teātris” peļņas daļu”**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |
| --- | --- |
| Datums | 2020.gada 4.septembris |
|  |  |
| Saskaņošanas dalībnieki  | Finanšu ministrija, Tieslietu ministrija, Latvijas Brīvo arodbiedrību savienība un Pārresoru koordinācijas centrs |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Pārresoru koordinācijas centrs |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

   |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Mihaila Čehova Rīgas Krievu teātris” peļņas daļu” (turpmāk – rīkojuma projekts) sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**Lūdzam svītrot no anotācijas tekstu “Tā kā kapitālsabiedrības darbības primārais mērķis nav peļņas gūšana, bet gan deleģēto valsts pārvaldes uzdevumu veikšana atbilstoši Kultūras institūciju likuma 23.panta otrajai daļai, kapitālsabiedrības ikgadējo prognozējamo dividendēs izmaksājamo peļņas daļu nepieciešams novirzīt kapitālsabiedrībai kapitālsabiedrības finanšu stabilitātes stiprināšanai.”, jo minētais pants nosaka vien to, ka valsts kapitālsabiedrības un valsts kontrolētas kapitālsabiedrības var finansēt no valsts budžeta līdzekļiem, piešķirot dotācijas konkrētu valsts deleģētu kultūras funkciju veikšanai gadskārtējā valsts budžeta likumā noteiktajā apmērā. Vēršam uzmanību, ka valsts kapitālsabiedrību darbības pamatojums ir to mērķu sasniegšana, kas ir to dibināšanas pamatā un tie ir noteikti katras kapitālsabiedrības vispārējā stratēģiskajā mērķī. Vienlaikus kapitālsabiedrība ir komersants un saskaņā ar Komerclikuma 1.panta otro daļu komercdarbība ir atklāta saimnieciskā darbība, kuru savā vārdā peļņas gūšanas nolūkā veic komersants. Ievērojot minēto, valsts kapitālsabiedrību uzdevums ir pēc iespējas atrast līdzsvaru starp finanšu un nefinanšu mērķiem. PKC ieskatā anotācijā iekļautās atsauces uz tiem normatīvajiem aktiem, kas pie noteiktiem nosacījumiem atļauj kapitālsabiedrībai neizmaksāt dividendes, bet gan dividendēs neizmaksāto peļņas daļu novirzīt kapitālsabiedrības mērķu īstenošanai ir pietiekamas. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkta otrā rindkopa šādā redakcijā:„Kapitālsabiedrības Stratēģijā noteiktie finanšu mērķi ir neto apgrozījums, pārējie saimnieciskās darbības ieņēmumi, neto apgrozījuma attiecība pret kopējiem ieņēmumiem, ieņēmumi pirms procentu, nodokļu, nolietojuma un amortizācijas atskaitījumiem (EBITDA), neto peļņas rentabilitāte, pašu kapitāla lielums, bilances vērtība, pašu kapitāla rādītājs, neto naudas plūsma, ātrās likviditātes rādītājs, peļņa (2019.gadā – 14 325 *euro*, 2020.gadā – 6 800 *euro*, 2021.gadā – 15 000 *euro,* 2022.gadā – 23 000 *euro,* 2023.gadā –30 600 *euro*) un kopējais likviditātes rādītājs (2019.gadā – 0,5, 2020.gadā – 0,4, 2021.gadā – 0,4, 2022.gadā – 0,5, 2023.gadā – 0,5).” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**Lūdzam papildināt vai precizēt anotācijas tekstu ar informāciju, ka atbilstoši sabiedrības ar ierobežotu atbildību “Mihaila Čehova Rīgas Krievu teātris” 2019.gada pārskatam iepriekšējo gadu uzkrātie zaudējumi ir 168 746 eiro, jo anotācijā norādītā uzkrāto zaudējumu summa ir 154 421 eiro, taču šāda summa atbilst 2020.gada noslēgumā plānotajam uzkrāto zaudējumu apmēram, kas samazinātos par summu, kas vienāda ar 2019.gada peļņu un kuru plānots atstāt kapitālsabiedrības rīcībā ar šo rīkojuma projektu. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkta sestā rindkopa šādā redakcijā:„Saskaņā ar Noteikumu Nr.806 6.3.1.1.apakšpunktu, ņemot vērā nepieciešamību stiprināt kapitālsabiedrības finanšu stabilitāti, finansējums, ko kapitālsabiedrība spēj piesaistīt pašu spēkiem, Stratēģijas darbības perioda ietvaros ir jāsaglabā kapitālsabiedrības rīcībā iepriekšējos gados gūto un uzkrāto zaudējumu segšanai, lai kapitālsabiedrība spētu nodrošināt teātra mākslas pieejamību galvenokārt krievvalodīgajai auditorijai, vienlaikus nodrošinot izrāžu titrus latviešu valodā un tādā veidā veicinot sabiedrības integrāciju, un atbilstoši kultūrpolitiskajām prioritātēm spētu nodrošināt augstāku kvalitātes standartu teātra mākslas jomā, kas tika noteikts Ministru kabineta 2015.gada 22.decembra sēdē (prot. Nr.68 80.§), pieņemot lēmumu par valsts līdzdalības saglabāšanu kapitālsabiedrībā. Stratēģijā minētajā laika periodā kapitālsabiedrībai ir nepieciešami ieguldījumi iepriekšējos gados gūto un uzkrāto zaudējumu segšanai, kas uz 2019.gada 31.decembri bija 168 746 *euro* apmērā, no kuriem 47 300 *euro* apmērā plānots segt no dividendēm, bet pārējo summu no atlikušās peļņas daļas.” |
|  | Rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkts. | **Pārresoru koordinācijas centrs:**Anotācijā minēts, ka sabiedrības ar ierobežotu atbildību “Mihaila Čehova Rīgas Krievu teātris” izrādēs nodrošina titrus latviešu valodā, taču tālāk anotācijā minēts, ka teātra repertuārā ir tikai dramatiskās izrādes krievu valodā bez tulkojuma citās valodās. Ievērojot minēto lūdzam iekļaut anotācijas tekstā precizējumu, ka izrādēs tulkojums titru formā ir pieejams tikai latviešu valodā, tādēļ tās netiek reklamētas ārpus Latvijas, līdz ar to teātra izrādes ir paredzētas vietējai mērķauditorijai vai tiem teātra apmeklētājiem, kuri pārvalda latviešu vai krievu valodu. | **Ņemts vērā** | Precizēta rīkojuma projekta sākotnējās ietekmes novērtējuma ziņojuma (anotācijas) I sadaļas 2.punkta vienpadsmitā rindkopa šādā redakcijā:„Teātra repertuārā ir tikai dramatiskās izrādes krievu valodā, atsevišķās izrādēs tulkojumus titru formā nodrošinot arī latviešu valodā, līdz ar to izrādes ir paredzētas vietējai mērķauditorijai vai tiem teātra apmeklētājiem, kuri pārvalda latviešu vai krievu valodu. Izrādes netiek reklamētas Eiropas Savienības dalībvalstīs un valodas barjeras dēļ izrādes nepiesaista skatītājus no citām Eiropas Savienības dalībvalstīm, līdz ar to piešķirtais valsts budžeta finansējums kapitālsabiedrībai nevar ietekmēt tirdzniecību starp dalībvalstīm un konkurenci, un šim atbalsta pasākumam (t.i., dotācijai no valsts pamatbudžeta) ir vienīgi vietēja mēroga ietekme. Ņemot vērā iepriekš minēto, ka nepastāv potenciāla ietekme uz tirdzniecību un konkurenci starpcitām Eiropas Savienības dalībvalstīm, komercdarbības atbalstu regulējošās tiesību normas nav jāpiemēro.” |

Mārcis Katajs

Kultūras ministrijas

Kultūrpolitikas departamenta

Nozaru politikas nodaļas vecākais referents

Tālr.67330327; Marcis.Katajs@km.gov.lv